b'\n_START_ARTICLE_\nIvan Ivan\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nIvan\xc4\x8di\xc4\x8d se je po kon\xc4\x8dani osnovni \xc5\xa1oli zaposlil kot delavec in se vklju\xc4\x8dil v rodoljubno protifa\xc5\xa1isti\xc4\x8dno organizacijo TIGR. S F. Kravanjo sta zaradi ustrelitve bazovi\xc5\xa1kih \xc5\xbertev (Razkritje in 1. tr\xc5\xbea\xc5\xa1ki proces) aprila 1931 za\xc5\xbegala osnovno \xc5\xa1olo v Bovcu. Ivan\xc4\x8di\xc4\x8d se je pozneje zaposlil na Jesenicah in v Kranju, se zaradi krize vrnil domov, bil mobiliziran in od\xc5\xa1el z italijansko armado v Etiopijo._NEWLINE_Po demobilizaciji je junija 1940 pripravil z Miroslavom Zornikom diverzijo na \xc5\xbeelezni\xc5\xa1ki progi pri Trbi\xc5\xbeu. Na 2. tr\xc5\xbea\xc5\xa1kem procesu so ga decembra 1941 obsodili na smrt in na Op\xc4\x8dinah ustrelili.'